《出德胜门见杏花》
明代·文彭

独坐空斋感岁华，春风日日捲黄沙。闭门无意窥杨柳，出郭惊心见杏花。

西望居庸开锦障，北来天寿隐晴霞。驱驰莫问昌平道，野寺苍茫落日斜。

作者简介：（1498—1573）明苏州府长洲人，字寿承，号三桥，别号渔阳子、国子先生。文徵明长子。明经廷试第一，授秀水训导，官国子监博士。工书画，尤精篆刻。能诗，有《博士诗集》。